करनाल में रिश्वत लेते गिरफ्तार JE-पटवारी:आरोपी के घर से 19.93 लाख बरामद
Channel: Arth Parkash TV
Date: 01/09/2022

हरियाणा के करनाल जिले में रिश्वतखोरी के मामले थमने के नाम नहीं ले रहे हैं। पिछले दो दिन में करनाल विजिलेंस ने तीन आरोपियों को रिश्वत लेते हुए गिरफ्तार किया है। बुधवार शाम को विजिलेंस टीम में हुडा विभाग के जेई को 50 हजार रुपए की रिश्वत लेते हुए और निगदू तहसील के पटवारी को 5 हजार रिश्वत लेते हुए गिरफ्तार किया।

हरियाणा स्टेट विजिलेंस करनाल के इंस्पेक्टर सचिन ने जानकारी देते हुए बताया कि सेक्टर-13 निवासी जूनियर इंजीनियर प्रदुमन शर्मा करनाल के हुडा विभाग में तैनात हैं। बुधवार को आरोपी प्रदुमन शर्मा ने विभाग की तरफ से जारी होने वाले कंप्लीशन सर्टिफिकेट की ऐवज एक व्यक्ति से 50 हजार रुपए मांगे थे, लेकिन व्यक्ति आरोपी जेई को पैसे नहीं देना चाहता था।

शाम को शिकायतकर्ता ने विजिलेंस को शिकायत दी। कार्रवाई करते हुए टीम द्वारा पैसों पर पाउडर लगाकर शिकायतकर्ता को दिए गए। देर शाम आरोपी जेई ने शिकायतकर्ता को अपने घर पर बुलाया और रिश्वत के पैसे लिए। जैसे ही आरोपी ने शिकायतकर्ता से पैसे लिए तो जेई को टीम ने पैसे लेते रंगे हाथों गिरफ्तार किया।
#breakingnews #viralvideo #headlines #latestnews #arthprakashtv